CELEX: 62015CN0085
Language: sl
Date: 2015-02-19 00:00:00
Title: Zadeva C-85/15 P: Pritožba, ki jo je Feralpi Holding SpA vložila 19. februarja 2015 zoper sodbo Splošnega sodišča (drugi senat) z dne 9. decembra 2014 v zadevi T-70/10, Feralpi/Komisija

4.5.2015   
            
            
               SL
            
            
               Uradni list Evropske unije
            
            
               C 146/18
            
         Pritožba, ki jo je Feralpi Holding SpA vložila 19. februarja 2015 zoper sodbo Splošnega sodišča (drugi senat) z dne 9. decembra 2014 v zadevi T-70/10, Feralpi/Komisija
   (Zadeva C-85/15 P)
   (2015/C 146/27)
   Jezik postopka: italijanščina
   
      Stranki
   
   
      Pritožnica: Feralpi Holding SpA (zastopnika: G.M. Roberti in I. Perego, odvetnika)
   
      Druga stranka v postopku: Evropska komisija
   
      Predlogi
   
   Feralpi Sodišču predlaga, naj:
   
               —
            
            
               v celoti ali delno razveljavi sodbo z dne 9. decembra 2014 v delu, v katerem je bila zavrnjena tožba družbe Feralpi v zadevi T-70/10 in zato:
               
                           (i)
                        
                        
                           Odločbo v celoti ali delno razglasi za nično;
                        
                     
                           (ii)
                        
                        
                           in/ali odpravi ali vsaj zmanjša globo, ki je bila v Odločbi naložena družbi Feralpi;
                        
                     
         
               —
            
            
               podredno, v celoti ali delno razveljavi sodbo z dne 9. decembra 2014 v delu, v katerem je bila zavrnjena tožba družbe Feralpi v zadevi T-70/10 in zadevo vrne Splošnemu sodišču EU, da to meritorno odloči ob upoštevanju smernic Sodišča;
            
         
               —
            
            
               vsekakor zniža globo, ki je bila družbi Feralpi naložena v Odločbi, ker je Splošno sodišče zadevo T-70/10 obravnavalo predolgo;
            
         
               —
            
            
               Komisiji naloži plačilo stroškov tega postopka in postopka v zadevi T-70/10.
            
         
      Pritožbeni razlogi in bistvene trditve
   
   Feralpi navaja šest pritožbenih razlogov, da bi dokazala, da:
   
               —
            
            
               je Splošno sodišče napačno uporabilo pravo s tem, da je štelo, da pri sprejetju Odločbe ni bilo kršeno načelo kolegialnosti;
            
         
               —
            
            
               je Splošno sodišče kršilo člen 10 Uredbe št. 773/2004 (1) in člen 6 Evropske konvencije o človekovih pravicah (EKČP) s tem, da je štelo, da bi Odločba lahko bila sprejeta, brez da se pritožnici pošlje obvestilo o ugotovitvah o možnih kršitvah in ne da bi ji bilo zajamčeno izvajanje pravice do obrambe;
            
         
               —
            
            
               je Splošno sodišče kršilo člen 6 EKČP in člen 41 Listine Evropske unije o temeljnih pravicah s tem, da je štelo, da rok, ki je pretekel od izdaje sodbe z dne 25. oktobra 2007 v zadevi T-77/03 do sprejetja Odločbe ni bil čezmerno dolg;
            
         
               —
            
            
               je Splošno sodišče napačno uporabilo člen 65 ESPJ in, v obravnavanem primeru, pojma sporazum in usklajeno ravnanje v smislu zgoraj navedene določbe ter upoštevna načela na področju dokaznega bremena, ker je za ugotovljena štelo enotni in trajajoči kartel na italijanskem trgu jekla za armiranje betona v obdobju od leta 1989 do leta 1992 in od leta 1993 do leta 1995 in sodelovanje družbe Feralpi v tem kartelu. V zvezi s tem Splošno sodišče ni upoštevalo posebnosti iz pravnega okvira ESPJ, ki se uporablja za sektor jekla za armiranje betona. Splošno sodišče je poleg tega očitno izkrivilo bistvo in obseg glavnih predloženih dokazov. S tega vidika je obrazložitev pomanjkljiva in nelogična;
            
         
               —
            
            
               je Splošno sodišče kršilo načeli enakega obravnavanja in sorazmernosti s tem, da ni izvajalo svoje neomejene pristojnosti, da bi popravilo napako, ki jo je storila Komisija pri oceni natančnega pomena prispevka družbe Feralpi in drugih podjetij, ki so sodelovala v kartelu, za določitev osnovnega zneska globe;
            
         
               —
            
            
               je Splošno sodišče kršilo določbe člena 47 Listine, ker njena zadeva ni bila obravnavana v razumnem roku.
            
         
      (1)  Uredba Komisije (ES) št. 773/2004 z dne 7. aprila 2004 v zvezi z vodenjem postopkov Komisije v skladu s členoma 81 in 82 Pogodbe o ustanovitvi Evropske skupnosti (UL, posebna izdaja v slovenščini, poglavje 8, zvezek 3, str. 81).